สอบถามค่ะ มีอาการเจ็บคอ เวลากลืนเหมือนมีอะไรติดอยู่แต่ยาลงไปแล้ว เจ็บคอแต่ไม่ลึกค่ะ เป็นมา 2 วันแล้ว ปกติไหมคะ
สวัสดีค่ะ อาการเจ็บคอ เวลากลืนแล้วรู้สึกติดๆดังกล่าวมานั้น อาจจะเกิดจากกรดไหลย้อน ทำให้มีอาการกลืนลำบาก อาจมีแสบร้อนกลางอก แน่นท้อง คลื่นไส้ อาเจียนมีความผิดปกติของกล้ามเนื้อที่หลอดอาหารมีการทำงานมากผิดปกติ จนเกิดการรัดตัวตลอดเวลา มีเนื้องอกในหลอดอาหาร ส่วนเรื่องยติดคอนั้น ถ้าผ่านมาหลายวันแล้ว ยาน่าจะละลายและถูกดูดซึมไปหมดแล้วแนะนำการสังเกตอาการ ดื่มน้ำตามมากๆ รับประทานอาหารอ่อนๆที่กลืนได้ง่าย ไม่แข็งหรือทำให้ระคายเวลากลืน ถ้ากลืนลำบากมากขึ้นเรื่อยๆ แม้แต่น้ำหรือของเหลวก็ยังลำบาก มีน้ำหนักลด อาจเป็นสัญญาณอันตราย ควรรีบพบแพทย์ทางเดินอาหาร เพื่อดูว่ามีเนื้องอกผิดปกติที่หลอดอาหารหรือไม่